Document ID: 31986R0657

*****
ΚΑΝΟΝΙΣΜΟΣ (ΕΟΚ) αριθ. 657/86 ΤΗΣ ΕΠΙΤΡΟΠΗΣ
της 28ης Φεβρουαρίου 1986
για τον καθορισμό, για την περίοδο από την 1η Μαρτίου έως τις 31 Δεκεμβρίου 1986, των τιμών αναγωγής ορισμένων αλιευτικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 21 παράγραφος 6 πρώτο εδάφιο,
Εκτιμώντας:
ότι το άρθρο 21 παράγραφος 1 του κανονισμού (ΕΟΚ) αριθ. 3796/81 προβλέπει τον ετήσιο, ανά κατηγορία προϊόντος, καθορισμό της τιμής αναγωγής που ισχύει για την Κοινότητα, για τα προϊόντα που αναφέρονται ιδίως στα παραρτήματα Ι, IV στοιχείο Β και V του εν λόγω κανονισμού·
ότι το άρθρο 21 παράγραφος 2 του κανονισμού (ΕΟΚ) αριθ. 3796/81 προβλέπει, για τα προϊόντα που απαριθμούνται στο παράρτημα Ι στοιχεία Α και Ε του εν λόγω κανονισμού, τιμή αναγωγής ίση με την τιμή απόσυρσης ή με την τιμή πώλησης, που καθορίστηκε σύμφωνα με το άρθρο 12 παράγραφος 1 του εν λόγω κανονισμού·
ότι οι κοινοτικές τιμές απόσυρσης και πώλησης των εν λόγω προϊόντων καθορίζονται, για την περίοδο από την 1η Μαρτίου μέχρι τις 31 Δεκεμβρίου 1986, από τον κανονισμό (ΕΟΚ) αριθ. 656/86 της Επιτροπής (2)·
ότι, λόγω του όγκου και των προϋποθέσεων εισαγωγής ορισμένων αλατισμένων και κατεψυγμένων προϊόντων, δεν είναι απαραίτητο να καθοριστεί, επί του παρόντος, τιμή αναγωγής για τα εν λόγω προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές αναγωγής, που ισχύουν για την περίοδο από την 1η Μαρτίου μέχρι τις 31 Δεκεμβρίου 1986 και για τα προϊόντα του παραρτήματος Ι, στοιχεία Α και Ε, του κανονισμού (ΕΟΚ) αριθ. 3796/81 στα οποία αναφέρονται, καθορίζονται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1986.

Labels: 2
6